**VŠEOBECNE ZÁVÄZNÉ NARIADENIE OBCE**

**č.**

# Zásady hospodárenia s majetkom obce Trnávka

**……………….2021**

*Obecné zastupiteľstvo v Trnávke na základe § 9 ods. 1 zák. SNR č. 138/1991 Zb. o majetku obcí v znení neskorších predpisov s použitím ustanovenia § 8 zák. SNR č. 369/1990 Zb. o obecnom zriadení v neskorších predpisov v y d á v a tieto*

## Zásady hospodárenia s majetkom obce Trnávka Časť 1

**Úvodné ustanovenie**

1. Obec Trnávka je samostatný územný samosprávny a správny celok Slovenskej republiky, združujúce osoby, ktoré majú na jej území trvalý pobyt. Je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
2. Zásady upravujú a bližšie vymedzujú majetok obce, jeho nadobúdanie a prevod vlastníctva k majetku obce, prenechávanie majetku obce do užívania právnickým alebo fyzickým osobám, správu majetku obce, ďalej hospodárenie a nakladanie s majetkom obce, vrátane pohľadávok a majetkových práv obce, finančných prostriedkov obce, ako aj nakladanie s cennými papiermi a aukčný predaj vecí. Upravujú najmä:
   * práva a povinnosti organizácií, ktoré obec zriadila, pri správe majetku obce,
   * podmienky odňatia majetku organizáciám, ktoré obec zriadila,
   * postup prenechávania majetku do užívania,
   * nakladanie s cennými papiermi,
   * ktoré úkony organizácií podliehajú schváleniu orgánmi obce,
   * spôsoby výkonu práv vyplývajúcich z vlastníctva cenných papierov a majetkových podielov na právnických osobách založených obcou alebo v ktorých má obec postavenie ovládajúcej osoby alebo rozhodujúci vplyv s dôrazom na transparentnosť a efektívnosť nakladania s majetkom.
3. Obecné zastupiteľstvo schvaľuje
4. spôsob prevodu vlastníctva nehnuteľného majetku obce; to neplatí, ak je obec

povinná previesť nehnuteľný majetok podľa osobitného predpisu,

1. podmienky obchodnej verejnej súťaže, ak sa má prevod vlastníctva nehnuteľného

majetku obce realizovať na základe obchodnej verejnej súťaže,

1. prevody vlastníctva nehnuteľného majetku obce, ak sa realizujú priamym

predajom,

1. prevody vlastníctva hnuteľného majetku obce nad hodnotu určenú obecným zastupiteľstvom,
2. nakladanie s majetkovými právami nad hodnotu určenú v zásadách hospodárenia,
3. vklady majetku obce do majetku zakladaných alebo existujúcich obchodných spoločností,
4. koncesné zmluvy na uskutočnenie stavebných prác alebo koncesné zmluvy na poskytnutie služby uzatvorené podľa osobitného predpisu(ďalej len „koncesná zmluva“), a to trojpätinovou väčšinou všetkých poslancov.
5. Štatutárnym orgánom obce podľa ustanovenia § 13 ods. 5 zákona č. 369/1990 Zb. o obecnom zriadení v znení neskorších predpisov je starosta obce, ktorý v majetkovo-právnych vzťahoch postupuje v súlade s uzneseniami obecného zastupiteľstva.
6. Tieto „Zásady” sa vzťahujú na majetok:
7. určený na výkon samosprávy obce,
8. zverený do správy obecných organizácií alebo školských zariadení, ktoré zriadila,
9. ktorý je v spoluvlastníctve obce a iného subjektu,
10. ktorý je v prenájme, alebo vo výpožičke.
11. Zásady sa nevťahujú na finančné prostriedky obce, hospodárenie ktorých sa riadi schváleným rozpočtom obce a pravidlami finančného hospodárenia obce.

## Časť 2

**Majetok obce**

1. Majetok obce tvoria nehnuteľné veci a hnuteľné veci vrátane finančných prostriedkov, ako aj pohľadávky a iné majetkové práva, ktoré sú vo vlastníctve obce alebo ktoré nadobudne obec do vlastníctva prechodom z majetku Slovenskej republiky alebo vlastnou činnosťou.
2. S majetkom obce sú oprávnení nakladať:
   * starosta,
   * obecné zastupiteľstvo
   * obecné organizácie.
3. Majetok obce slúži na plnenie úloh obce.
4. Majetok obce sa má zveľaďovať a zhodnocovať a vo svojej celkovej hodnote

nezmenšený zachovať.

1. Darovanie nehnuteľného majetku je zakázané.
2. Majetok obce možno použiť najmä:
   * na verejné účely,
   * na podnikateľskú činnosť,
   * na výkon samosprávy obce.
3. Majetok obce, ktorý slúži na verejné účely (najmä pre miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila. Za jeho používanie možno vyberať miestne poplatky a úhrady, ak to pripúšťa osobitný predpis, a to vo výške určenej obecným zastupiteľstvom.
4. Majetok obce určený na podnikateľskú činnosť slúži ako majetkový základ pre obecné podniky, alebo pre inú formu podnikateľskej činnosti obce.
5. Majetok obce určený na výkon samosprávy možno použiť na plnenie záväzkov

a uspokojovanie potrieb obce a na činnosť orgánov obce.

1. Správa a údržba majetku obce je povinnosťou obce a je financovaná z rozpočtu obce. Na údržbu majetku, jeho zveľaďovanie a rozmnožovanie, je možné zorganizovať obecnú zbierku, povoliť lotériu alebo podobnú hru.

## Nadobúdanie vecí do vlastníctva obce, hospodárenie s majetkom obce a prevody

**vlastníctva k obecnému majetku**

**Časť 3**

**Nadobúdanie vecí do vlastníctva obce**

1. Obec môže nadobúdať majetok – hnuteľný aj nehnuteľný – od právnických aj fyzických osôb na základe písomnej zmluvy, a to odplatne alebo bezodplatne.
2. Obec môže nadobudnúť majetok aj vlastnou podnikateľskou a investičnou činnosťou. Nadobúdanie vlastníctva k nehnuteľnému majetku podlieha vždy schváleniu obecného zastupiteľstva.
3. Schváleniu obecným zastupiteľstvom podlieha aj nadobúdanie hnuteľných vecí

nad hodnotu 350,00 Eur. V ostatných prípadoch rozhoduje starosta obce.

1. Obec môže nadobúdať majetok a veci aj bezodplatne – prijatím daru. Aj v týchto prípadoch sa použije ustanovenie časti 3 ods. 2 a 3) týchto zásad.
2. Obec nadobúda majetok podnikateľskou činnosťou najmä:
   * majetkovou súčasťou pri podnikaní iných právnických alebo fyzických osôb,
   * peňažnými a nepeňažnými vkladmi do obchodných spoločnosti v súlade s Obchodným zákonníkom,
   * vlastnou podnikateľskou činnosťou.
3. Obec nadobúda majetok aj investorskou činnosťou, najmä:
   * stavbou objektov a budov,
   * v súlade so zmluvou v prípadoch združenia prostriedkov s inými právnickými alebo fyzickými osobami.

## Časť 4

**Hospodárenie s majetkom obce**

1. Orgány obce sú povinné hospodáriť s majetkom obce v prospech rozvoja obce a jej

občanov a ochrany a tvorby životného prostredia.

1. Obec je povinná zachovávať účelové určenie majetku, ktorý nadobudla podľa § 2b ods. 1 a § 2c a ktorý ku dňu prechodu majetku Slovenskej republiky na obec slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti. Táto povinnosť sa skončí na základe rozhodnutia obecného zastupiteľstva:
   1. o zmene účelového určenia takéhoto majetku,
   2. o vklade tohto majetku do obchodnej spoločnosti alebo o jeho použití na

založenie inej právnickej osoby,

* 1. o prebytočnosti nehnuteľnej veci z tohto majetku,
  2. o prebytočnosti alebo neupotrebiteľnosti hnuteľnej veci z tohto majetku, ak jej zostatková cena je vyššia ako 350 €; pri nižšej zostatkovej cene o prebytočnosti alebo o neupotrebiteľnosti takejto hnuteľnej veci rozhoduje starosta obce.

1. Na majetok podľa ods. 2 nie je možné zriadiť záložné právo ani zabezpečovací prevod práva, uskutočniť výkon rozhodnutia, konkurzné konanie a vyrovnacie konanie podľa osobitných zákonov.

## Časť 5

**Prevody vlastníctva obecného majetku**

1. Prevody nehnuteľného majetku a iné právnické na fyzické osoby sa uskutočňujú zmluvou za odplatu. Zmluvné prevody nehnuteľného majetku vždy podliehajú schváleniu obecného zastupiteľstva. Ak sa prevádza spoluvlastnícky podiel k nehnuteľnosti, ponúkne sa tento podiel ostatným spoluvlastníkom.
2. O zmluvných prevodoch hnuteľného majetku rozhoduje:
   * obecne zastupiteľstvo – ak ide o hodnotu presahujúcu sumu 350,00 €,
   * starosta obce – ak ide o hodnotu do 350,00 Eur.
3. Medzi zmluvné prevody majetku patria najmä:
   * predaj hnuteľného a nehnuteľného majetku
   * zámenné zmluvy a delimitácia majetku v zmysle platných právnych predpisov.
4. Schváleniu obecného zastupiteľstva podliehajú aj zmluvy o budúcich zmluvách, zmluvy o záložnom práve, zmluvy o vecnom bremene, notárske zápisnice príp. spoločenské zmluvy o založení obchodných spoločností a pod.
5. Prevody vlastníctva majetku obce sa musia vykonať:
6. **na základe obchodnej verejnej súťaže** (§ 281 až 288 Obchodného zákonníka) – podmienky obchodnej verejnej súťaže obec uverejní minimálne na 15 dní pred uzávierkou na podávanie návrhov do obchodnej verejnej súťaže,
7. **dobrovoľnou dražbou** (zákon č. 527/2002 Z. z. v znení neskorších predpisov),
8. **priamym predajom** najmenej za cenu vo výške všeobecnej hodnoty majetku stanovenej podľa osobitného predpisu (vyhláška č. 492/2004 Z. z. v znení neskorších predpisov) – obec zverejní zámer predať svoj majetok priamym predajom najmenej na 15 dní. Zároveň zverejní lehotu na doručenie cenových ponúk záujemcov. Obec nemôže previesť vlastníctvo svojho majetku priamym predajom, ak všeobecná hodnota majetku stanovená podľa osobitného predpisu (vyhláška č. 492/2004 Z. z. v znení neskorších predpisov) presiahne 40.000,00 €. Nehnuteľnosť musí byť jednoznačne identifikovaná tak, aby nebola zameniteľná s inou nehnuteľnosťou. Stanovenie všeobecnej hodnoty majetku obce pri priamom predaji nesmie byť v deň schválenia prevodu obecným zastupiteľstvom staršie ako šesť mesiacov.
9. Obec zverejní zámer predať svoj majetok a jeho spôsob na svojej úradnej tabuli, na internetovej stránke obce a v regionálnej tlači. Ak ide o prevod podľa odseku 5 písm.

a) a b), musí oznámenie v regionálnej tlači obsahovať aspoň miesto, kde sú zverejnené podmienky obchodnej verejnej súťaže alebo dražby.

1. Obec nemôže previesť vlastníctvo svojho majetku priamym predajom na fyzickú osobu, ktorá je v tejto obci
2. starostom obce,
3. poslancom obecného zastupiteľstva,
4. štatutárnym orgánom alebo členom štatutárneho orgánu právnickej osoby zriadenej alebo založenej obcou,
5. zamestnancom obce,
6. hlavným kontrolórom obce,
7. blízkou osobou (§ 116 Občianskeho zákonníka) osôb uvedených v písmenách a) až e).
8. Obec nemôže previesť vlastníctvo svojho majetku priamym predajom na právnickú osobu, v ktorej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu je osoba uvedená v odseku 8; to neplatí, ak ide o právnickú osobu, ktorej zakladateľom je obec alebo v ktorej má obec obchodný podiel.
9. Ustanovenia odsekov 2 až 8 sa nepoužijú pri prevode majetku obce, a to:
10. nehnuteľného majetku, ktorý je obec povinná previesť podľa osobitného predpisu alebo ktorým sa realizuje právo na prednostný prevod podľa osobitného predpisu,,
11. pozemku zastavaného stavbou vo vlastníctve nadobúdateľa vrátane priľahlej plochy, ktorá svojim umiestnením a využitím tvorí neoddeliteľný celok so stavbou,
12. podielu majetku obce, ktorým sa realizuje zákonné predkupné právo (napr. § 140 Občianskeho zákonníka),
13. hnuteľnej veci, ktorej zostatková cena je nižšia ako 350,00 €,
14. pri prevodoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer previesť majetok týmto spôsobom je obec povinná zverejniť najmenej 15 dní pred schvaľovaním prevodu obecným zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.

## Časť 6

**Prenechávanie majetku obce do užívania**

1. Obec môže veci, ktoré dočasne nepotrebuje na plnenie svojich úloh prenechať zmluvne na dočasné užívanie inej právnickej alebo fyzickej osobe a to zásadne za odplatu. Zmluva o prenechaní majetku obce na dočasné užívanie musí mať písomnú formu a musí obsahovať najmä:
   * presnú špecifikáciu majetku obce,
   * spôsob užívania,
   * výšku odplaty za užívanie,
   * podmienky užívanie, včítane podmienok odstúpenia od zmluvy. Obecné podniky a organizácie môžu takto postupovať výlučne po odsúhlasení s obecným zastupiteľstvom.
2. Prenechať majetok obce na dočasné užívanie je možné v prípadoch, keď je to pre obec ekonomicky výhodné.
3. Uzatváranie týchto zmlúv patrí do právomoci starostu v súlade s rozhodnutím OZ.
4. Ustanovenia odsekov 5 až 8 čl. 5 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem
5. hnuteľnej veci vo vlastníctve obce, ktorej zostatková cena je nižšia ako 350 €,
6. nájmu majetku obce, ktorého trvanie s tým istým nájomcom neprekročí desať dní v kalendárnom mesiaci,
7. pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.

## Časť 7

**Správa majetku obce**

1. Obec môže zveriť svoj majetok do správy obecným podnikom a organizáciám, ktoré obec založila alebo zriadila a to zmluvne. Pritom do správy sa im dáva len tá časť majetku, ktorá slúži na plnenie ich úloh. Súčasne prechádzajú na tieto podniky a organizácie i majetkové práva a súvisiace záväzky.
2. Odovzdanie majetku do správy podlieha schváleniu obecného zastupiteľstva a tiež zápisu do evidencie nehnuteľnosti.
3. Subjekty, ktorým bol zverený majetok obce, sú oprávnené držať ho, užívať, brať úžitky a nakladať s ním v súlade s týmito zásadami a osobitnými právnymi predpismi

v prospech rozvoja obce, jej občanov a ochrany a tvorby životného prostredia. Nesmú ho scudzovať.

1. Subjekty sú povinné im zverený majetok obce spravovať v súlade s ich štatútom a predmetom činnosti. Majetok im je zverený do správy na základe písomného protokolu.
2. Obec, ako aj subjekty hospodáriace s majetkom obce vykonávajú najmenej raz za dva roky inventarizáciu zvereného majetku a obecnému zastupiteľstvu predložia správu o hospodárení s týmto majetkom.
3. Inventarizáciu vykonajú komisie menované obecným zastupiteľstvom a jedine tieto komisie môžu zastaralý a poškodený majetok navrhnúť na vyradenie, pričom tento návrh musí schváliť obecné zastupiteľstvo.
4. Obecné zastupiteľstvo môže subjektom, spravujúcim obecný majetok, tento majetok odňať, ak neplnia povinnosti uvedené v týchto zásadách, alebo je to v záujme lepšieho využitia majetku na prospech obce.
5. Všetky spory, ktoré vzniknú pri správe majetku obce, rieši obecné zastupiteľstvo

a starosta obce.

## Časť 8

**Pohľadávky a iné majetkové práva obce**

1. Majetok obce tvoria aj majetkové práva a pohľadávky.
2. Subjekty obce, ktoré vykonávajú právo správy a hospodárenia s pohľadávkami

a majetkovými právami sú povinné tieto pohľadávky včas uplatňovať.

1. Obecné zastupiteľstvo schvaľuje vždy:
   * prijatie alebo poskytnutie úveru alebo pôžičky,
   * prevzatie dlhu,
   * odpísanie a odpustenie nevymožiteľnej pohľadávky (daňovej aj nedaňovej)

v hodnote prevyšujúcej 300,00 €,

* + poskytnutie dotácií a nenávratných finančných výpomocí.

1. Zo závažných dôvodov, hlavne sociálnych je možné na žiadosť fyzickej osoby alebo právnickej osoby celkom alebo čiastočne odpustiť pohľadávku, najviac však do výšky 300,00 €, o čom rozhoduje podľa konkrétnej situácie obecné zastupiteľstvo. Odpustenie pohľadávky nie je prípustné, ak táto vznikla v súvislosti s úmyselnou trestnou činnosťou.
2. Zo závažných dôvodov je možné na žiadosť fyzickej alebo právnickej osobe povoliť primerané splátky alebo povoliť odklad zaplatenia dlhu za predpokladu, že dlžník svoj dlh písomne uznal, čo do dôvodu a výšky.
3. Obec môže upustiť od vymáhania majetkových práv obce len vtedy, ak pohľadávka je nevymožiteľná. Pohľadávka je nevymožiteľná ak:
4. vymáhanie od dlžníka alebo aj od iných osôb, od ktorých by mohla byť vymáhaná, je bezvýsledné,
5. majetkové pomery dlžníka by neviedli ani k čiastočnému uspokojeniu pohľadávky,
6. majetok dlžníka nepostačuje ani na pokrytie exekučných nákladov a hotových výdavkov a správca dane rozhodnutím zastaví daňové exekučné konanie,
7. je jej vymáhanie spojené s ťažkosťami a možno predpokladať, že ďalšie vymáhanie by neviedlo ani k čiastočnému uspokojeniu pohľadávky.
8. Obecné zastupiteľstvo prevádza časť svojich kompetencií pri riešení konkrétneho problému (§ 8, ods. 2 zák. č. 369/1990 Zb.) na starostu obce.
9. Nakladanie s pohľadávkami obce musí mať písomnú formu.
10. Obec sa môže pri prijímaní pôžičky alebo úveru zaviazať len do výšky 20% hodnoty majetku obce.

## Časť 9

**Nakladanie s finančnými prostriedkami a finančnou hotovosťou**

1. Pre potreby hospodárenia má obec zriadené účty v peňažných ústavoch.
2. Základom finančného hospodárenia obce je rozpočet obce. Zostavuje sa na obdobie jedného kalendárneho roka a musí byť schválený vždy do 15. decembra predchádzajúceho kalendárneho roka. V prípade, že rozpočet do 15. decembra schválený nebol, nenadobúda účinnosť 1. januárom príslušného roka. V tomto prípade sa spravuje rozpočtové hospodárenie v čase od 1. januára do schválenia rozpočtu obce príslušného roka rozpočtovým provizóriom podľa návrhu rozpočtu obce. Ak návrh rozpočtu obce na nasledujúci rok nie je predložený obecnému zastupiteľstvu do 31.decembra bežného roka, bude obec hospodáriť do schválenia rozpočtu podľa rozpočtu predchádzajúceho roka, pričom výdavky v každom mesiaci nesmú prekročiť 1/12 celkových výdavkov rozpočtu na predchádzajúci kalendárny rok.
3. Rozpočtové príjmy a výdavky uskutočnené počas rozpočtového provizória sa zúčtujú s rozpočtom obce po jeho schválení.
4. Rozpočet, jeho zmeny, kontrolu čerpania a záverečný účet schvaľuje obecné zastupiteľstvo.
5. Hospodárenie s finančnými prostriedkami upravuje všeobecne záväzné nariadenie

o zásadách nakladania s finančnými prostriedkami obce Trnávka.

1. Obec môže poskytovať dotácie a návratné finančné výpomoci právnickým osobám a fyzickým osobám pôsobiacim na jej území, a to na konkrétne akcie alebo na vopred určené okruhy potrieb, na základe posúdenia ich žiadosti obecným zastupiteľstvom a na základe jeho rozhodnutia.
2. Poskytovanie finančných prostriedkov v oblasti sociálnych - jednorazové sociálne podpory schvaľuje osobitne obecné zastupiteľstvo uznesením.
3. Pokladničná hotovosť obecného úradu je 1.000,00 €

## Časť 10

**Nakladanie s cennými papiermi a aukcie**

**Cenné papiere**

1. O predaji cenných papierov rozhoduje obecné zastupiteľstvo.
2. Cenné papiere kryté majetkom obce môžu byť vydané len so súhlasom obecného zastupiteľstva.
3. Pri nakladaní s cennými papiermi a majetkovými podielmi na právnických osobách, dôsledkom ktorého je zmena vlastníctva, musí obec postupovať podľa odsekov 5 až 8 čl. 5, ak tento postup nevylučuje osobitný predpis.

## Aukčný predaj majetku obce

1. O predaji hnuteľných vecí formou aukcie rozhoduje obecné zastupiteľstvo.
2. Predaj hnuteľných vecí formou aukcie upravujú osobitné právne predpisy.

## Časť 11

**Úhrady za využívanie majetku obce**

1. Obec Trnávka vyberá za užívanie majetku obce tieto úhrady:
   1. úhrada za vyhlásenie relácie v miestnom rozhlase,
   2. úhrada za užívanie kancelárskych strojov a zariadení
   3. úhrada za prenájom a prepožičanie miestnosti a príslušenstiev,
   4. úhrada za prenájom nebytových priestorov na území obce,
   5. úhrada za požitie verejného priestranstva vrátane 1x vyhlásenia v miestnom rozhlase,
   6. nájomné na užívanie poľnohospodárskych pozemkov a nehnuteľností vo vlastníctve obce,
2. úhrada za práce s traktorom - kosačkou
3. úhrada za vydanie oznámenia o určení súpisného čísla stavby.

Sadzobník poplatkov za využívanie majetku obce tvorí prílohu č. 1 k tomuto VZN.

* 1. **Úhrada za vyhlásenie relácie v miestnom rozhlase –** platí fyzická alebo právnická osoba, ktorá žiada vyhlásenie oznamu využitím miestneho rozhlasu, sadzba je za jeden oznam (2x opakovanie textu) v rozsahu do 10 minút. Od platenia úhrady sú oslobodení:
     + obyvatelia, na ktorých žiadosť sa vyhlasuje pohreb zosnulého,
     + organizácie, ktoré prevádzajú svoju činnosť na území obce.
  2. **Úhrada za užívanie kancelárskych strojov a zariadení –**platí fyzická alebo právnická

osoba pri využití kancelárskych strojov a zariadení na kopírovacie služby,

* 1. **Úhrada za prepožičanie miestností, priestranstiev a ich príslušenstva, ktoré sú vo vlastníctve obce –** platí žiadateľ - fyzická alebo právnická osoba pri využívaní miestností kultúrneho domu na zábavné akcie, oslavu výročia a jubilea, svadbu, poradu, prezentáciu a iné akcie, ktoré nemajú humanitný a charitatívny charakter,
* sadzby za prenájom platia na jednu akciu a na jeden deň (pri svadbách na 72 hodín), k cenám sa pripočíta 1/24-ina za každú i ďalšiu začatú hodinu presahujúcu 24 hodín nájmu. K cenníku sa pripočítava skutočná spotreba elektriny a plynu. Pripočítva sa taktiež aj spotreba vody (vodné a stočné) jednorázovo15,- €. Pri prenájme kultúrneho domu organizátor zloží 200,- € ako zábezpeku.
* žiadateľ sa zaväzuje požičané jedálenské potreby vrátiť nepoškodené, v prípade ich straty alebo znehodnotenia uhradí ich nadobúdaciu hodnotu.
* obec neprenajíma miestnosti a priestranstvá vo svojom vlastníctve na šírenie myšlienok podporujúcich fašizmus, rasovú, národnostnú a náboženskú diskrimináciu.

## úhrady za prepožičanie kultúrneho domu s príslušenstvom pri využití na:

* spoločenské alebo kultúrné akcie (svadba, oslava, kar, maškarný ples, reprezentačný ples usporiadaný organizáciou, ktorá pôsobí na území obce Trnávka a pod.),
* komerčné využitie (ples, zábava, diskotéka),
* pracovnej akcie (schôdza, seminár, školenie, a pod.),
* prezentačnej akcie (prezentácia podnikateľa, produktov a pod.),
* predajné akcie.
* Záujem o prenájom kultúrneho domu oznamuje fyzická alebo právnická osoba

vopred na obecnom úrade, spravidla aspoň 15 dní pred dňom nájmu.

## Úhrada za prenájom nebytových priestorov na území obce:

Za nebytové priestory sa považujú miestnosti alebo súbor miestnosti, ktoré sú rozhodnutím stavebného úradu určené na iné účely ako na bývanie. Rozdelenie nebytových priestorov podľa účelu ich využitia:

* + - reštauračné priestory (pohostinstvá, kŕčmi, bary, vinárne), herne, stávkové kancelárie

a realitné kancelárie,

* + - priestory zabezpečujúce služby pre obyvateľstvo (okrem lekárskej starostlivosti), obchodné priestory, kancelárske priestory, kadernícke a kozmetické salóny
    - zdravotnícke zariadenia, lekáreň.

## Úhrada za požitie verejného priestranstva vrátane 1x vyhlásenia v miestnom rozhlase:

* Na verejných priestranstvách môžu na základe povolenia obce predávať výrobky

a poskytovať služby:

* + fyzické osoby a právnické osoby oprávnené na podnikanie podľa osobitných

predpisov,

* + fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
  + fyzické osoby predávajúce vlastné použité výrobky v primeranom množstve

medzi sebou.

* Na verejných priestranstvách možno poskytovať tieto služby:
  + brúsenie nožov, nožníc a nástrojov,
  + oprava dáždnikov,
  + oprava a čistenie obuvi, peria,
  + kľúčové služby
  + ďalšie služby, ktoré povolí obec

## Nájomné na užívanie poľnohospodárskych pozemkov vo vlastníctve obce:

* platia fyzické a právnické osoby na základe uzavretej nájomnej zmluvy o užívaní

pozemku,

* nájomná zmluva o užívaní poľnohospodárskych pozemkov o vlastníctve obce sa uzaviera na dobu určitú.

## Úhrada za práce s traktorom:

* sa platí pri využívaní práce s traktorom (kosenie a ostatné práce vykonané traktorom),
* úhradu platí fyzická osoba a právnická osoba,

## Úhrada za vydanie oznámenia o určení súpisného čísla stavby:

* sa platí pri požiadaní o vydanie oznámenia o určení súpisného čísla stavbe, napr. rodinného domu, vedľajšej stavby, garáže a inej stavby,
* oznámenie o určení súpisného čísla stavbe sa vydáva do 1 mesiaca od kolaudácie príslušnej stavby na základe písomnej žiadosti vlastníka stavby,
* úhradu za vydanie oznámenia platí žiadateľ – vlastník stavby.

**Časť 12 Záverečné ustanovenia**

1. Zmeny a doplnky týchto zásad schvaľuje zastupiteľstvo 3/5 väčšinou prítomných poslancov obecného zastupiteľstva.
2. Návrh VZN č. …………. bol zverejnený na úradnej tabuli obce Trnávka.
3. VZN bolo prejednané a schválené Obecným zastupiteľstvom Obce Trnávka dňa

……….

1. Dňom účinnosti tohto všeobecne záväzného nariadenia sa zrušuje VZN obce Trnávka č. ………… zo dňa …………
2. VZN č. ……… **nadobúda účinnosť dňom …………...**
3. Úplné znenie VZN č. ……… bude prístupné na obecnom úrade v Trnávke a

na internetovej stránke obce

V Trnávke, dňa …….

starosta obce

# Príloha č. 1 k VZN …….. :

# Sadzobník poplatkov za využívanie majetku obce

## Úhrada za vyhlásenie relácie v miestnom rozhlase:

* pre fyzické a právnické osoby s trvalým pobytom a sídlom v obci **2,00 €**
* pre fyzické a právnické osoby nebývajúce trvale v obci **10,00 €**

## Úhrada za užívanie kancelárskych strojov a zariadení:

* fotokopírovanie – jednostranné A4 **0,10 €**
* fotokopírovanie – obojstranné A4 **0,20 €**
* fotokopírovanie – jednostranné A3 **0,20 €**
* fotokopírovanie – obojstranné A3 **0,40 €**
* e - mail a scenovanie 1 hárok **1,00 €**

## Úhrada za vydanie oznámenia o určení súpisného čísla stavby:

- sadzba za oznámenie o určení súpisného čísla stavbe **5,00 €**

1. **Úhrada za vypožičiavanie miešačky 15,00€ / deň**
2. **Úhrada za kosenie trávy na žiadosť vlastníka nehnuteľnosti 10,00 € / hodina**
3. **Úhrada za prepožičanie miestností, priestranstiev a príslušenstiev ktoré sú vo vlastníctve obce**

|  |  |  |  |  |
| --- | --- | --- | --- | --- |
| Klubovňa nad OcÚ vrátane energií len pre miestnych | 50 | €/deň |  |  |
| Kultúrny dom (vrátane kuchyne) pre miestnych | 150 | €/deň |  |  |
| Kultúrny dom (vrátane kuchyne), pre cudzích | 200 | €/deň |  |  |
|  | Cena za prenájom | €/deň | Strata, poškodenie | ks |
| tanier plytký | 0,1 | €/deň | 1,2 | ks |
| tanier hlboký | 0,1 | €/deň | 1,2 | ks |
| tanier dezertový | 0,1 | €/deň | 1 | ks |
| miska na kompóty | 0,1 | €/deň | 2 | ks |
| misa polievková | 0,15 | €/deň | 4 | ks |
| misa na mäso: okrúhla aj oválna | 0,15 | €/deň | 4 | ks |
| misa na šaláty | 0,15 | €/deň | 4 | ks |
| šálka na kávu s podšálkou | 0,15 | €/deň | 2 | ks |
| cukornička | 0,2 | €/deň | 4 | ks |
| soľnička, korenička | 0,2 | €/deň | 3 | ks |
| košík na chlieb | 0,2 | €/deň | 3 | ks |
| pohár 1 dl | 0,1 | €/deň | 0,9 | ks |
| pohár 2 dl | 0,1 | €/deň | 0,9 | ks |
| pohár 1/2 dcl | 0,1 | €/deň | 0,9 | ks |
| pohár na šampanské | 0,1 | €/deň | 1 | ks |
| pohár stopkový na víno | 0,1 | €/deň | 1 | ks |
| džbán na víno 1 l | 0,15 | €/deň | 2 | ks |
| lyžica polievková | 0,05 | €/deň | 0,6 | ks |
| vidlička | 0,05 | €/deň | 0,6 | ks |
| nôž | 0,05 | €/deň | 0,8 | ks |
| lyžička kávová | 0,05 | €/deň | 0,4 | ks |
| vidlička dezertná | 0,05 | €/deň | 0,45 | ks |
| lyžica na šalát | 0,05 | €/deň | 4 | ks |
| vidlica na mäso | 0,05 | €/deň | 4 | ks |
| naberačka | 0,05 | €/deň | 4 | ks |
| nožnice na hydinu | 0,2 | €/deň | 10 | ks |
| lis na zemiaky | 0,2 | €/deň | 7 | ks |
| tlčik na mäso | 0,2 | €/deň | 7 | ks |
| naberačka | 0,2 | €/deň | 5 | ks |
| otvárač na konzervy | 0,2 | €/deň | 6 | ks |
| svietnik | 0,05 | €/deň | 1 | ks |
| váza | 0,05 | €/deň | 2 | ks |
| obrus | 2 | €/deň | 25 | ks |
| podnos |  |  |  |  |
| hrniec veľký s pokrievkou |  |  |  |  |
| hrniec malý s pokrievkou |  |  |  |  |
| veľký plech |  |  |  |  |
| plech s pokrievkou |  |  |  |  |